**ХУВЬЦАА** **ХУДАЛДАХ, ХУДАЛДАН АВАХ ГЭРЭЭ**

20… оны …. дугаар № Улаанбаатар

сарын ....-ны өдөр хот

**Нэг талаас:** Монгол Улсын иргэн …………………………/РД: ………………./, /цаашид “Худалдагч” гэх/,

**нөгөө талаас:** “………………..” ХХК /цаашид “Худалдан авагч” гэх/-ийг төлөөлж, Хувьцаа эзэмшигч, Ерөнхий захирал ………………… /цаашид хамтад нь “Талууд” гэх/ нар Монгол Улсын Иргэний хууль, Компанийн тухай хууль болон холбогдох бусад хууль тогтоомжийг үндэслэн, харилцан тохиролцож энэхүү “Хувьцаа худалдах, худалдан авах гэрээ” /цаашид “Гэрээ” гэх/-г байгуулав.

**Нэг. Нийтлэг үндэслэл**

* 1. Энэхүү гэрээгээр Худалдагч нь “…………………” ХХК-ийн өөрийн эзэмшлийн … хувийн хувьцаанаас … хувийн хувьцаа болох нийт …. ширхэг энгийн хувьцааг Худалдан авагчид шилжүүлэх, Худалдан авагч нь гэрээнд заасны дагуу хүлээн авч, зохих үнийг төлөхтэй холбогдон үүсэх харилцааг зохицуулна.
	2. Талууд энэхүү гэрээгээр хүлээсэн үүргээ биелүүлэхдээ Монгол Улсын Иргэний хууль болон Компанийн тухай хуулийг дагаж мөрдөнө.
	3. Энэхүү гэрээ нь талууд гарын үсэг зурж, нотариатаар гэрчлүүлснээр хүчин төгөлдөр болох ба талууд гэрээгээр хүлээсэн үүргээ бүрэн биелүүлснээр дуусгавар болно.
	4. Талууд энэхүү гэрээг байгуулсантай холбогдуулан “Хувьцааны эрх шилжүүлэх гэрээ”-г байгуулах ба энэхүү гэрээний салшгүй хэсэг байна.

**Хоёр. Компанийн хувьцаа**

* 1. Компанийн хувь нийлүүлсэн хөрөнгийн хэмжээ нь үндэсний мөнгөн тэмдэгтээс бүрдсэн нийт ……… /………………/ төгрөг байх ба нэг бүр нь …….. /…………/ төгрөгийн нэрлэсэн үнэ бүхий …….. ширхэг энгийн хувьцаанаас бүрдэнэ.
	2. Энэхүү гэрээгээр Худалдагчаас Худалдан авагчид худалдаж буй хувьцаа нь компанийн нийт хувьцааны …. хувьтай тэнцэх хэмжээний …. ширхэг энгийн хувьцаа байна.

**Гурав. Гэрээний үнэ, төлбөрийн нөхцөл**

* 1. Талууд гэрээний 2.2-д заасан хувьцааг худалдах үнийг нийт ……….. /………………………../ төгрөг байхаар харилцан тохиролцсон бөгөөд энэхүү үнийг өөрчлөхөөр санал гаргах эрхгүй.
	2. Худалдан авагч нь гэрээ байгуулагдсан өдөр хувьцааны үнийг Худалдагчид бэлнээр шилжүүлнэ.
	3. Худалдан авагчид хувьцааг шилжүүлэхтэй холбогдон үүсэх зардал /нотариатын үйлчилгээний төлбөр болон улсын бүртгэлд бүртгүүлэх зардал гэх мэт/-ыг Худалдан авагч тал хариуцан төлнө.

**Дөрөв. Худалдагчийн эрх, үүрэг**

* 1. Худалдагч нь дараах эрхийг эдэлнэ. Үүнд:
1. Худалдан авагчаас гэрээгээр хүлээсэн үүргээ биелүүлэхийг шаардах;
2. Энэхүү гэрээ байгуулагдсан өдөр гэрээний 3.1-д заасан төлбөрийг шилжүүлэхийг шаардах эрхтэй.
	1. Худалдагч нь дараах үүргийг хүлээнэ. Үүнд:
	2. Гэрээний 3.1-д заасан төлбөрийг хүлээн авч, холбогдох баримтын хувийг Худалдан авагчид хүлээлгэн өгөх;
	3. Худалдан авагч нь хувьцааны үнийг бүрэн төлснөөр холбогдох бичиг баримтыг бүрдүүлэн, хувьцаа шилжүүлсэн тухай улсын бүртгэлд бүртгүүлж, баталгаажуулах;
	4. Худалдагч нь гэрээний 4.2.2-д заасан үүргээ биелүүлснээр улсын бүртгэлийн тамга тэмдэг бүхий компанийн дүрэм, гэрчилгээг нотариатаар гэрчлүүлэн Худалдан авагчид хүлээлгэн өгөх
	5. Улсын бүртгэлд бүртгүүлсэн мэдээллийн үнэн зөвийг бүрэн хариуцах үүрэгтэй.
	6. Энэхүү гэрээ хүчин төгөлдөр болсноор Худалдагч нь гэрээнд заасан үнийг өөрчлөх, худалдсан хувьцааг буцаан авахаар шаардлага гаргах эрхгүй.

**Тав. Худалдан авагчийн эрх, үүрэг**

* 1. Худалдан авагч нь энэхүү гэрээ байгуулагдсан өдрөөс хойш Хувьцаа эзэмшигчийн бүхий л эрхийг эдэлж, үүргийг хүлээнэ.
	2. Худалдан авагч нь дараах эрхийг эдэлнэ. Үүнд:
	3. Худалдагчаас компани нь банк санхүү, татварын байгууллага болон бусад гуравдагч этгээдэд аливаа өр төлбөргүй болох тухай лавлагааг гаргуулж, хүлээлгэн өгөхийг шаардах
	4. Хувьцааны үнийг бүрэн төлснөөр холбогдох бичиг баримтыг бүрдүүлэн, хувьцаа шилжүүлсэн тухай улсын бүртгэлд бүртгүүлж, баталгаажуулахыг шаардах
	5. Хувьцаа эзэмшигчийн өөрчлөлттэй холбогдуулан шинэчлэн баталсан улсын бүртгэлийн тамга тэмдэг бүхий компанийн дүрэм, гэрчилгээг нотариатаар гэрчлүүлэн хүлээлгэн өгөхийг Худалдагчаас шаардах эрхтэй.
	6. Худалдан авагч нь дараах үүргийг хүлээнэ. Үүнд:
	7. Энэхүү гэрээ байгуулагдсан өдөр гэрээний 3.1-д заасан төлбөрийг Худалдагчид шилжүүлэх;
	8. Хувьцаа шилжүүлсэн тухай улсын бүртгэлд бүртгүүлэхэд шаардлагатай өөрийн зүгээс бүрдүүлбэл зохих бичиг баримтыг Худалдагчид хүлээлгэн өгөх үүрэгтэй.

**Зургаа. Талуудын хариуцлага**

* 1. Талууд гэрээний хугацаанд харилцан ашигтай хамтран ажиллах бөгөөд аль нэг талын буруутай үйл ажиллагааны улмаас нөгөө талд учирсан хохирлыг буруутай тал нь бүрэн хариуцна.
	2. Худалдагч нь энэхүү гэрээний 4.2.2-д заасан хугацаанд хувьцаатай холбогдох бүхий л бичиг баримтыг Худалдан авагчид хүлээлгэн өгөх үүргээ биелүүлэлгүй хугацаа хэтрүүлсэн тохиолдолд хэтрүүлсэн хоног тутамд гэрээний 3.1-д заасан үнийн дүнгийн 0,1 хувьтай тэнцэх хэмжээний алдангийг Худалдан авагчид төлнө.
	3. Худалдан авагч нь энэхүү гэрээний 5.3.1-т заасан төлбөр төлөх үүргээ биелүүлэлгүй хугацаа хэтрүүлсэн тохиолдолд хэтрүүлсэн хоног тутамд гүйцэтгээгүй үүргийн үнийн дүнгийн 0,1 хувьтай тэнцэх хэмжээний алдангийг Худалдагчид төлнө.
	4. Энэхүү гэрээ хүчин төгөлдөр болохоос өмнөх компанийн үйл ажиллагаатай холбогдон үүссэн аливаа үүрэг, хариуцлагыг Худалдагч бүрэн хариуцах ба Худалдан авагч нь гагцхүү гэрээ хүчин төгөлдөр болсноос хойш өөрийн эзэмшлийн хувьцааны хэмжээгээр хариуцлага хүлээнэ.
	5. Худалдагч нь гэрээний 2.2-д заасан хувьцааг бусдад давхардуулан худалдсан, энэ тухай улсын бүртгэлд бүртгүүлсэн зэргээс үүдэн Худалдан авагчид учирсан хохирлыг бүрэн хариуцна.

**Долоо. Бусад зүйл**

* 1. Гэрээний хугацаанд үүссэн аливаа маргаан, санал зөрөлдөөнийг талууд харилцан зөвшилцлийн замаар шийдвэрлэх бөгөөд ийнхүү шийдвэрлэх боломжгүй гэж үзвэл Монгол Улсын хуулийн дагуу харьяалагдах шүүхээр шийдвэрлүүлнэ.
	2. Энэхүү гэрээг 4 эх хувь үйлдсэн бөгөөд талууд тус бүр нэг хувийг, гэрээг гэрчилсэн нотариатч нэг хувийг, Улсын бүртгэлийн газарт нэг хувийг тус тус хадгална.

**Гэрээ байгуулсан:**

**Худалдагч: Худалдан авагч:**

Монгол улсын иргэн …………….. “……………..” ХХК-ийг төлөөлж

………………………………………………………………………..

................................................... ........................................................

/*гарын үсэг*/ /*гарын үсэг, тамга*/

Утас: …………….. Утас: ……………..